מסלול זנדוורט בהולנד. הוא מסלול קבע סגור למרוצי פורמולה 1.
**מסלול מרוצים** הוא מסלול שתוכנן ונבנה לאירוע ספורטיבי תחרותי של מרוץ, שבו המשתתפים מנסים לסיים את המסלול ראשונים בזמן, במהירות שיא, בקצב ממוצע או בניקוד.

מסלולי מרוץ יכולים להיות מסלולים קבועים, שהם מתקנים סגורים ומתוחמים, ומיועדים ספציפית למרוצים ולאימוני מרוץ, או מסלולי מרוץ ארעיים, שהם מסלולים שעושים שימוש בכבישים, שבילים, ואזורים קיימים ופתוחים רוב הזמן לקהל הרחב, הנסגרים לזמן קצוב לטובת המרוץ.

ישנם שני סוגי מסלולי מרוצים:

* **מסלול סגור** – מסלול הבנוי כך שנקודת ההתחלה שלו, היא גם נקודת הסיום, ככה שמתחרים מבצעים הקפות במסלול.
* **מסלול פתוח** – הוא מסלול בו נקודת הסוף וההתחלה הן במקומות שונים, ואין יכולת לחזור ולהקיף את המסלול ללא הפסקת המירוץ וחזרה לנקודת ההתחלה. לעיתים במרוצים מרובי שלבים, מסלול פתוח אחד מהווה מקטע מסוים מסך המרוץ הארוך יותר.

מאפיינים
--------

צופים על גבי במות עדים למרוץ מכוניות
במסלולי קבע לעיתים, בהתאם לאיכות ולגודל לעיתים יש רק את המסלול, בעוד במסלולים גדולים ומפורסמים יש במות, שערים וכדומה לטובת הצופים. מסלולים מסוימים מתוכננים להתאים למרוצים שונים, לעיתים עם התאמות מסוימות, סגירה או פתיחה של נתיבים, השמה או הורדה של מכשולים.

במסלולים ארעיים כל התשתיות הן זמניות, כולל כל המכשולים, ומקומות לקהל. לעיתים, במיוחד במסלולים פתוחים וארוכים אין תשתיות לצופים כלל ואלה מתגודדים בנקודות מסוימות במהלך המסלול, לעיתים תוך סיכון בטיחותי.

מסלולים ארעיים המתוחמים באזורים אורבניים נקראים מסלולי רחוב.

כאמור, מסלולים ארעיים משתמשים בתשתיות ציבוריות קיימות, זאת אומרת כבישים, דרכי אפר, שבילים, נחלים וכדומה, בעוד מסלולי קבע כוללים מסלולים מותאמים ובנויים ספציפית לסוגי המרוצים להם המסלול מיועד. מסלולי אספלט לרכבים ממונעים ואופני כביש, מסלולי עץ למרוצי אופני מסלול וכדומה.

מסלולים סגורים מסוימים יהיו אליפטיים לרוב עם שתי ישורות, בעוד אחרים יבנו יהיו מפותלים עם עיקולים, פניות וכדומה.

בכל סוגי המרוצים הסגורים תהיה ישורת אחת, לרוב הארוכה ביותר, שתהווה את אזור תחילת המרוץ. במסלולים לרכבים בישורת זאת גם יהיו הכניסות והיציאות לרחבת הטיפולים.

חלק ממסלולי המרוצים לרכבים מוסבים מתוך שדות תעופה קיימים, בשל שימושם במסלולי הסעה והמראה רחבים.

סוגי ספורט המשתמשים במסלולים
----------------------------

תמונה מתוך אצטדיון אולימפי בלונדון. את מגרש הדשא מקיף מסלול ריצה למקצועות המסלול.
מסלול מרוצים מקורה לאופני מסלול, ניתן לראות את הרצפה מפרקט עץ ואת ההטייה התלולה של המסלול.
מסלול מרוץ סוסים.
מטוס מרוץ של קבוצת ברייטלינג במרוץ פיילון של רד-בול בצ'יבה, שנת 2017. המטוס עומד לעבור בין שני פיילונים שמהווים נקודת ציון שאחריה המטוס יתמרן בשביל להיכנס לנקודת הציון הבאה.
### מרוץ ריצה

כולל סוגים רבים במקצועות המסלול של ענף האתלטיקה הקלה:

* ריצה קצרה (הנקראות גם ספרינט או מאוץ)
* ריצה בינונית וארוכה
* ריצת משוכות ומכשולים
* מרוץ שליחים
* מרתון ביניהם גם החצי מרתון האולטרה מרתון
* מרוצים עממיים למיניהם
* ריצת שטח וניווט ספורטיבי
* מרוצי סיבולת למיניהם

### מרוץ רכיבה ושיט

* מרוצי רכיבה על אופניים למיניהם כמו אופני כביש ושטח
* שיט תחרותי

### ספורט חורף

* מרוצי מזחלות כגון סקלטון, לוז', ומזחלות.
* מרוץ גלישת שלג – סקי למרחקים וביאתלון ודומיהם
* מרוצי החלקה על קרח.

### מרוצי חיות

* מרוץ כלבים
* מרוץ מזחלות כלבים
* מרוץ סוסים כולל מרוץ מרכבות
* מרוץ גמלים

### מרוצים מוטוריים

* מרוץ מכוניות
* ראלי
* מרוץ דראג
* קארטינג
* מרוץ אופנועים
* דריפטינג

### ספורט תעופה

* מרוץ פיילון
* ניווט וקרוס קאונטרי
* דרבי
* סיבולת

קישורים חיצוניים
----------------

ויקישיתוף מדיה וקבצים בנושא **מסלול מרוצים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4213742-1

 |